Mihails Lazarevs
Mihails Lazarevs (krievu: Михаил Петрович Лазарев; dzimis 1788. gada 14. novembrī Vladimirā, miris 1851. gada 23. aprīlī Vīnē, apglabāts Sevastopolē) bija Krievijas flotes virsnieks, ceļotājs, viens no Antarktīdas pirmatklājējiem. Dzimis Vladimiras vietvaldības senatora Pjotra Lazareva ģimenē. Kopš 1800. gada izglītojies Jūras kadetu korpusā. 1805. gadā piešķirta pirmā virsnieka (mičmaņa) pakāpe. No 1808. līdz 1813. gadam dienēja Baltijas flotē, piedalījās Krievu—zviedru karā (1808—1809) un 1812. gada karā.